b'\n_START_ARTICLE_\nMetropolitanska stolnica v Santiagu\n_START_SECTION_\nPrvi tempelj\n_START_PARAGRAPH_\nOb ustanovni mesta je Pedro de Valdivia stranico severozahodno od Plaza de Armas predvidel za gradnjo cerkve. Med gradnjo so verske obrede in evharistijo izvajali pred vrati guvernerjeve hi\xc5\xa1e, kjer je danes Glavna po\xc5\xa1ta. Verjetno je bila ob nastanku samo kapela iz blatne opeke in slame; vsaj od leta 1544 je znano, da ma\xc5\xa1e niso ve\xc4\x8d potekale na prostem, zato je bilo treba ustvariti ad-hoc stavbo za izvajanje katoli\xc5\xa1kih obredov. _NEWLINE_Med letoma 1566 in 1600 je bila zgrajena prva stolnica. Veliko manj\xc5\xa1a od sedanje, je bila bogato okra\xc5\xa1ena in je le\xc5\xbeala v smeri sever-jug, s svojo fasado na ulici calle Catedral. Pozneje je bil glavni vhod obrnjen proti trgu z vrati odpu\xc5\xa1\xc4\x8danja , \xc5\xa1e posebej po polemiki okoli leta 1600, ki je trdila, da so morali severna vrata zaradi nespodobnosti hi\xc5\xa1 zapreti in so bila delno ali povsem zaprta do uni\xc4\x8denja leta 1769._NEWLINE_13. maja 1647 je potres prizadel osrednji del Gubernije \xc4\x8cila, uni\xc4\x8dil skoraj celotno mesto Santiago skupaj s stolnico. Vendar pa je glavna ladja ostala, \xc4\x8deprav se je njen strop zru\xc5\xa1il. Opremo so lahko re\xc5\xa1ili nekaj dni kasneje. Zahvaljujo\xc4\x8d pobudi \xc5\xa1kofa Gasparja de Villarroela je bila hitro obnovljena, \xc4\x8deprav ne za dolgo. Do leta 1657 je novo gibanje skoraj popolnoma uni\xc4\x8dilo zgradbo, ki je bila potem obnovljena med letoma 1662 in 1687.\n_START_SECTION_\nProjekt \xc5\xa1kofa Gonz\xc3\xa1leza\n_START_PARAGRAPH_\nPotres leta 1730 v Valpara\xc3\xadsu je strukturo stolnice tako mo\xc4\x8dno po\xc5\xa1kodoval, da je je bila \xc5\xa1tiri desetletja neuporabna. Leta 1746 je \xc5\xa1kof Juan Gonzalez Melgarejo menil, da je cerkev treba obnoviti v celoti._NEWLINE_Na\xc4\x8drti za novo stolnico so delo Petra Vogla in Johna Hagena, dveh \xc4\x8dlanov Dru\xc5\xbebe Jezusove, bavarskega porekla, ki sta poslala svoj projekt v \xc5\xa0panijo v kraljevo odobritev leta 1753. Vendar pa je delo je \xc5\xbee za\xc4\x8delo leta 1748. Za Voglom in Hagenom sta delo nadaljevala kot vodji del Mat\xc3\xadas V\xc3\xa1squez de Acuna in Francisco Antonio de Barros. Slednja sta bila le kratek \xc4\x8das pri delu, saj je leta 1779 arhitekt Joaquin Toesca izdelal svojo podobo in usmerjal gradnjo. _NEWLINE_\xc5\xa0kof Gonzalez je pridobil posesti, ki so mejile na stolnico, na vogalu dana\xc5\xa1nje stolnice in ulice Bandera, ki so pripadale dru\xc5\xbeini Bascu\xc3\xb1\xc3\xa1n Pineda in odlo\xc4\x8dil, da se z dol\xc5\xbeino 100 metrov stavbo obrne proti trgu in spremenil smer, ki jo je prvotno dolo\xc4\x8dil Valdivia v 16. stoletju. Gonzalez je odredil za\xc4\x8detek del na novem objektu in 1. julija 1748 je bil postavljen prvi kamen nove stavbe._NEWLINE_Gonzalez je prispeval 55.512 pesov, njegov naslednik Manuel de Alday ve\xc4\x8d kot 160.000 pesov. La Corona je do leta 1788 podaril 97.994 pesov. V tem letu so porabili 390.235 pesov in stolnico dokon\xc4\x8dali pribli\xc5\xbeno do dveh tretjin._NEWLINE_Po tem so porabili \xc5\xa1e 48.964 pesov za delo, oziroma skupaj 456.772 pesov.\n_START_SECTION_\nPo\xc5\xbear leta 1769\n_START_PARAGRAPH_\nV no\xc4\x8di 22. decembra 1769 je izbruhnil po\xc5\xbear, ki je uni\xc4\x8dil celotno staro stolnico, verjetno zato, ker se je svetilo s svetilkami. Na zvonjenje druge cerkve so se ljudje zbrali na mestu po\xc5\xbeara, vendar je bilo prepozno: re\xc5\xa1ena je bila samo slika Virgen de los Dolores, ki je bila v Puerta del Perd\xc3\xb3n.  Po besedah V\xc3\xa1squeza de Acu\xc3\xb1a so pred ognjem ohranili nekaj srebra in staljenega zlata. _NEWLINE_Verska slu\xc5\xbeba je bila za\xc4\x8dasno preme\xc5\xa1\xc4\x8dena v Cerkev Dru\xc5\xbebe Jezusove, ki je bila zadol\xc5\xbeena za verske obrede Mercedencev, nedavno izgnanih jezuitov v Ameriki._NEWLINE_Po\xc5\xbear je bil vzrok, da so se dela na novi stolnici pospe\xc5\xa1ila. Decembra leta 1775 je bil del nove cerkve toliko kon\xc4\x8dan, da se je vanj preselila verska slu\xc5\xbeba.\n_START_SECTION_\nNeoklasicisti\xc4\x8dna stolnica Toesca in Cremonesija\n_START_PARAGRAPH_\nLeta 1775 je \xc5\xa1kof Manuel de Alday vodil posvetitev. \xc5\xa0ele pet let kasneje je prelat zaupal italijanskemu arhitektu Joaquinu Toescu preureditev fasade in stropa cerkve. Toesca je preuredil na\xc4\x8drte, za\xc4\x8den\xc5\xa1i z usmerjanjem del na obmo\xc4\x8dju nesre\xc4\x8de, ki meji na trg in spreminjanjem dela \xc5\xbee zgrajene povr\xc5\xa1ine, s \xc4\x8demer je bil tempelj arhitekturno obogaten. Postal je najpomembnej\xc5\xa1i arhitekt del stolnice, ki je uvedel neoklasicisti\xc4\x8dni slog in je delal na njej pribli\xc5\xbeno 20 let._NEWLINE_Do leta 1830 je bila stavba skoraj kon\xc4\x8dana, leta 1840 pa jo je pape\xc5\xbe Gregor XVI. povzdignil v metropolitansko stolnico in dvignil sede\xc5\xbe Santiaga na polo\xc5\xbeaj arhiepiskopa. Odlok o tem je bil pozneje izgubljen, tako da je pape\xc5\xbe Pij IX. dovolil, da so ga napisali na novo s kon\xc4\x8dnim datumom 29. septembra 1873. Skupno je delo potekalo skoraj 80 let, cena pa je zna\xc5\xa1ala 600.000 pesov._NEWLINE_Leta 1846 se je pri\xc4\x8dela gradnja kapele Capilla del Sagrario, ki jo je dopolnil Eusebio Chelli. Leto kasneje je nad\xc5\xa1kof Rafael Valent\xc3\xadn Valdivieso naro\xc4\x8dil Alexandru Caldcleughu nakup orgel, medtem ko je Nacionalni kongres to odobril v prora\xc4\x8dunu. 8. novembra 1849 so orgle z ladjo prispele v Valparaiso. Za umestitev je bilo treba zgradili emporo nad vhodnimi vrati stolnice, ki je bila v za\xc4\x8detku oja\xc4\x8dana s \xc5\xa1tirinajstimi angle\xc5\xa1kimi \xc5\xbeeleznimi stebri razporejenimi pod njo._NEWLINE_Konec 19. stoletja je nad\xc5\xa1kof Mariano Casanova naro\xc4\x8dil vrsto sprememb, ki so vidne \xc5\xa1e danes. Casanova se je odlo\xc4\x8dil, da bo v celoti dokon\xc4\x8dal gradnjo, zato je najel Ignacia Cremonesija in za\xc4\x8del z deli leta 1898. Cremonesijevo oblikovanje se zgleduje po toskanskem ali romanskem slogu. V preoblikovanjih je bil kamen prekrit s \xc5\xa1tukom, strop pa razdelil z lesom v posamezne pobarvane prizore. Za emporo je bilo najprej predlagano, da ostane na stebrih in zunaj loka. Vendar pa je bilo to spremenjeno tako, da jo je obokal, kar je mo\xc4\x8dno pove\xc4\x8dalo velikost kora, a precej omejilo zvo\xc4\x8dno zmogljivost orgel._NEWLINE_Leta 1909 je Casanova kon\xc4\x8dno uspel posvetiti spremenjeno cerkev. Cerkev sestavljajo tri ladje: dve stranski in glavna vi\xc5\xa1ja. Cremonesi je na fasado dodal \xc5\xa1e dva stolpa.\n_START_SECTION_\nZadnje obnove\n_START_PARAGRAPH_\nOd za\xc4\x8detka leta 2005 do za\xc4\x8detka leta 2006 je bil v celoti preoblikovan glavni oltar skupaj s kripto. Med izkopavanji so na\xc5\xa1li ostanke ministra Diega Portalesa, ki je bil umorjen leta 1837. V kripti so bili najdeni posmrtni ostanki vseh \xc5\xa1kofov in nad\xc5\xa1kofov Santiaga._NEWLINE_Sporazum med nad\xc5\xa1kofijo in Pape\xc5\xa1ko katoli\xc5\xa1ko univerzo \xc4\x8cila je prinesel dogovor, da ostane stolnica kompleks v celoti obnovljena za ekumensko molitev za \xc4\x8cile in Te Deum dan ekumenske neodvisnosti leta 2010. Vendar je bilo treba, zaradi posledic potresa konec februarja istega leta, te obrede praznovati na Plaza de Armas. Mesece kasneje je minister za javna dela, Hern\xc3\xa1n de Solminihac napovedal, da je treba stolnico obnoviti tako znotraj kot zunaj. Obnova se je za\xc4\x8dela februarja 2014 in vklju\xc4\x8devala fasado in okrasne dele cerkve. Za stabilizacijo po zadnjem potresu so bile name\xc5\xa1\xc4\x8dene tudi jeklene palice in armatura iz ogljikovih vlaken. Poleg tega je bila obnovljena osvetlitev in ureditev za turisti\xc4\x8dne oglede. Delo je stalo skoraj tri milijarde \xc4\x8dilenskih pesov (4.500.000 USA$ v letu 2015) in kon\xc4\x8dana v juliju istega leta.\n_START_SECTION_\nOpis\n_START_PARAGRAPH_\nGlavna cerkev je triladijska bazilika. \xc5\xa0iroka je 45 metrov, dol\xc5\xbeina od spredaj do vrat na ulico Bandera, je pribli\xc5\xbeno 100 metrov. To daje povr\xc5\xa1ino okoli 4500 kvadratnih metrov.\n_START_SECTION_\nGlavna ladja\n_START_PARAGRAPH_\nV glavni ladji stoji v ozadju stari oltar, kronan s ciborijem iz marmorja, ki hrani znotraj kri\xc5\xbe, zaklju\xc4\x8den z orlom in varovan z angeli, ki je bil zgrajen v M\xc3\xbcnchnu leta 1912, kjer so bile ma\xc5\xa1e do liturgi\xc4\x8dne reforme drugega vatikanskega koncila (1965). Ta oltar je bil predelan in spremenjen med letoma 2005 in 2006 v delu, ki je vklju\xc4\x8deval popolno prenovo prezbiterija in popolno prenovo kripte. _NEWLINE_Pred oltarjem je po stopnicah prezbiterija ambon ali lesen \xc4\x8ditalnik v obliki orla. Na levi, na pilastru, je ohranjen velik kri\xc5\xbe, ki ga je poklonil pape\xc5\xbe Pij XI.. Nato sledijo rezbarjeni leseni sede\xc5\xbei za duhovnike, ki sestavljajo metropolitanski kapitelj. Na levi strani prezbiterija, pod leseno kro\xc5\xa1njo, je nad\xc5\xa1kofov stol._NEWLINE_V sredi\xc5\xa1\xc4\x8du prezbiterija je nov fiksni oltar, sestavljen iz gladkega bloka granita, varovan s kompletom, ki ga sestavljajo kri\xc5\xbe in \xc5\xa1est srebrnih kandelabrov, kot se zahteva za pape\xc5\xa1ko ma\xc5\xa1o. Za novim oltarjem je \xc5\xbee omenjen stari glavni oltar. Na koncu kompleksa, poleg starega oltarja na desni strani, so orgle, ki jih je leta 1754 zgradil nem\xc5\xa1ki jezuit Calera de Tango in se \xc5\xa1e vedno uporabljajo. V osrednji ladji izstopa izrezljana lesena pri\xc5\xbenica iz 19. stoletja._NEWLINE_Na steni apside je glavna oltarna podoba Marijinega vnebovzetja, zavetnice stolnice, obkro\xc5\xbeena z angeli in bronastimi \xc5\xbearki, ki jo varujejo, slike apostolov Santiaga (zavetnikov mesta in nad\xc5\xa1kofije) in Santa Rosa de Lima, tudi v lesu. Pod tem oltarjem je okno, ki osvetljuje ciborij, kjer je razpelo in napolni glavno ladjo s svetlobo. Ob vzno\xc5\xbeju je podoba svetega Fran\xc4\x8di\xc5\xa1ka Ksaverija, ki le\xc5\xbei. Ob straneh je dvoje vrat, ki vodijo proti ulici Bandera, ki tvorita preprosto zadnjo fasado._NEWLINE_Na drugi strani so v empori, ki je nad glavnimi vrati, velike orgle, izdelane v hi\xc5\xa1i Flight & Son de Londes. Od 1980-ih je bila zvo\xc4\x8dna zmogljivost popolnoma ni\xc4\x8dna.\n_START_SECTION_\nKripta\n_START_PARAGRAPH_\nPod prezbiterijem je arhiepiskopska kripta, kjer so obi\xc4\x8dajno pokopavali nad\xc5\xa1kofe Santiaga. Prej je bila grobnica temna in uni\xc4\x8dena, vendar so na pobudo kardinala Carlosa Ovieda Cavada razvili projekt za izgradnjo nove, z bolj dostojanstvenim oltarjem za ostanke prelatov. Predelana leta 2005, ima zdaj moderen in trezen videz, s Kri\xc5\xbeanjem in majhnim granitnim oltarjem. Na straneh so ni\xc5\xa1e v stenah, kjer po\xc4\x8divajo nekateri \xc5\xa1kofje in nad\xc5\xa1kofje Santiaga. Poleg teh \xc5\xa1e apostolski nuncij, msgr Aldo Laghi._NEWLINE_Za starim glavnim oltarjem sta grobnici Diega Portalesa in Jos\xc3\xa9 Tom\xc3\xa1sa Ovalleja.\n_START_SECTION_\nDesna stranska ladja\n_START_PARAGRAPH_\nV desni stranski ladji stojijo grobovi velikih osebnosti v zgodovini dr\xc5\xbeave, prvi \xc5\xa1kofje in osebnosti iz aristokracije._NEWLINE_Ob desnih vratih na Plaza de Armas je spomenik in marmorna amfora, kjer so srca \xc4\x8dilskih \xc4\x8dastnikov ubitih v solitrni vojni leta 1882. Je neogotski, v belem marmorju, odkrit leta 1912. V bli\xc5\xbeini prednjih vrat je vklesan lesen nagrobnik v spomin bratov Carrera (Juan Jose Luis, Jose Miguel in Francisca Javiera), katerih grob \xc5\xa1e vedno nima prostora v stavbi stolnice. Tu so tudi grobovi nad\xc5\xa1kofov in Joaqu\xc3\xadna Larraina Gandarillasa, ustanovitelja in prvega rektorja Pape\xc5\xa1ke katoli\xc5\xa1ke univerze v \xc4\x8cilu._NEWLINE_V tem delu je osem stranskih oltarjev.\n_START_SECTION_\nLeva stranska ladja\n_START_PARAGRAPH_\nLeva ladja ima velik nagrobni spomenik nad\xc5\xa1kofa Rafaela Valentina Valdiviesa v marmornatem sarkofagu. Nasproti je spomenik nad\xc5\xa1kofa Jos\xc3\xa9ja Alejo Eyzaguirreja. Ob vratih zakristije je tudi majhen spomenik, na mestu, kjer je bil umorjen o\xc4\x8de Faustino Gazziero, v rokah du\xc5\xa1evno bolnega mladeni\xc4\x8da._NEWLINE_V sredi\xc5\xa1\xc4\x8du te ladje stoji kapela bla\xc5\xbeenega zakramenta z oltarjem, ki ga pokriva marmornat ciborij. V tej kapeli je zlat pape\xc5\xbe Janez Pavel II. ob svojem obisku leta 1987._NEWLINE_V tej ladji je \xc5\xa1est oltarjev._NEWLINE_Skoraj na dnu leve ladje je zakristija v kateri so sveti predmeti, okraski in pripomo\xc4\x8dki kolonialne, baro\xc4\x8dne in neoklasicisti\xc4\x8dne umetnosti.\n_START_SECTION_\nArhitekturni kompleks\n_START_PARAGRAPH_\nArhitekturni kompleks metropolitanske stolnice Santiaga, poleg stolnice obsega \xc5\xa1e nad\xc5\xa1kofijsko pala\xc4\x8do, ki meji na ulico Compa\xc3\xb1\xc3\xada in Parroquia del Sagrario. \xc5\xbdupnijska cerkev je med pala\xc4\x8do in stolnico. Skozi vrata v bli\xc5\xbeini glavnega vhoda, kjer je podoba Virgen del Carmen,  prihajajo procesije po ulicah vsako leto konec septembra. Ta slika je bila najdena leta 1985 v baziliki Odre\xc5\xa1enika v Santiagu._NEWLINE_Nad\xc5\xa1kofijska pala\xc4\x8da, obnovljena med letoma 2007 in 2008, je bila ve\xc4\x8d kot stoletje prebivali\xc5\xa1\xc4\x8de nad\xc5\xa1kofa dokler se niso odlo\xc4\x8dili, da zgradijo svoje bivali\xc5\xa1\xc4\x8de izven sredi\xc5\xa1\xc4\x8da Santiaga in v bolj skromnih razmerah. Trenutno so v zgornjem nadstropju upravni uradi, razstavna galerija, avditorij in kapiteljska dvorana, kjer se nad\xc5\xa1kof sre\xc4\x8da s svojimi vikarji na bolj sve\xc4\x8dan na\xc4\x8din. V pritli\xc4\x8dju so pisarne El Sagrario Parish, knji\xc5\xbenica in trgovine. V njej je deloval v \xc4\x8dasu voja\xc5\xa1kega re\xc5\xbeima Vicar\xc3\xada de la Solidaridad._NEWLINE_Kompleks kot celota je razgla\xc5\xa1en za narodni spomenik.'